Språkbruk i DDR

Språkbruk i DDR skilte seg fra bruken av det tyske språket i andre helt eller delvis tysktalende land (Vest-Tyskland, Østerrike, Sveits, Luxembourg, Italia). De språklige forskjellene omfattet både særegent ordforråd og at begreper fikk en annen (ofte politisk) betydning enn de samme begrepene i resten av det tysktalende Europa. Etter DDRs undergang har DDR-språket i stor grad falt bort, men rester av det eksisterer fortsatt blant deler av befolkningen i det tidligere DDR.

Berlinmuren som i 28 år, 1961-89, fikk skille familie og venner ved å hindre østtyskere og andre fra østblokkland i å ta seg til vesten, het i DDR-vokabular antifascistische Schutzwall («anti-fascistisk beskyttelsesmur»).Antifascistische Schutzwall, The cold war era timeline project: 1961 Da den polske trebarnsfaren og brannmannen Czesław Kukuczka (1935-74) ble skutt ned bakfra og drept på Friedrichstraße jernbanestasjon av en Stasi-mann i mars 1974, het det i Stasi-rapporten om aksjonen at drapsmannen «løste oppgaven diskret, modig og besluttsomt», og han og 10 andre involverte ble tildelt en østtysk fortjenstorden for sin innsats «for folk og fedreland».Ingrid Brekke: «Stasi-offiser dømt etter 50 år», Aftenposten 16. oktober 2024

En del ord var lånord fra russisk, f.eks. Datscha («hytte», «feriehus»). I tillegg ble det dannet nye uttrykk og sammensatte ord basert på eksisterende tyske ord, som var oversettelser fra russiske uttrykk. Mange ord og uttrykk ble dessuten ideologisk farget og fikk en helt annen betydning enn i vesten. F.eks. ble uttrykket «demokratisk» brukt svært hyppig om DDR og kommunistdiktaturets politikk. 

Nye fenomener fikk ofte samme navn som ellers i østblokken; dermed ble det sovjetiske ordet «kosmonaut» brukt om romfarere, mens man i vesten brukte den amerikanske betegnelsen «astronaut».Store norske leksikon (2005-07); Vinje Tantillo, Marianne: «kosmonaut» i Store norske leksikon på snl.no. Hentet 29. oktober 2024 fra  Enkelte uttrykk som i vesten ble oppfattet som gammeldagse og erstattet av nyere uttrykk, holdt seg i det stagnerende DDR.

 Referanser 

Kategori:DDR